Diari Oficial de la Generalitat Valenciana


Sumari del DOGV 9457, del 26-10-2022 (2022/9755)

DECRET 176/2022, de 21 d'octubre, de 2022, del Consell, pel qual es modifica la denominació de l'institut universitari d'investigació «Institut Universitari d'Estudis de la Dona» per «Institut Universitari d'Estudis de les Dones» de la Universitat de València.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/10/21/176/dof/vci/html**

### Dades del document

Número de DOGV
:   9457

Data del DOGV
:   26-10-2022

Secció del DOGV
:   I. DISPOSICIONS GENERALS

Número del document
:   2022/9755


Data del document
:   21-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * administració regional
    * organització administrativa
    * institució pública
    * legislació

DECRET 176/2022, de 21 d'octubre, de 2022, del Consell, pel qual es modifica la denominació de l'institut universitari d'investigació «Institut Universitari d'Estudis de la Dona» per «Institut Universitari d'Estudis de les Dones» de la Universitat de València. [2022/9755]  
L'institut universitari d'investigació «Institut Universitari d'Estudis de la Dona», va ser creat mitjançant el Decret 175/1994, de 19 d'agost, del Consell (DOGV 01.09.1994).  
La Universitat de València ha proposat la modificació de la denominació de l'institut universitari d'investigació «Institut Universitari d'Estudis de la Dona», que passa a denominar-se «Institut Universitari d'Estudis de les Dones», previ acord del Consell de Govern del dia 10 de març de 2022, i informe favorable del Consell Social de data 28 d'abril de 2022, de la citada universitat.  
La proposta de canvi de denominació ha sigut objecte d'informe favorable emés per l'Agència Valenciana d'Avaluació i Prospectiva, el 19 de juliol de 2022.  
El Consell Valencià d'Universitats i Formació Superior, en el seu ple del dia 19 juliol de 2022, ha tingut coneixement de la sol·licitud de modificació de la denominació del citat institut, de conformitat amb el que es disposa en l'article 12 de la Llei 4/2007, de 9 de febrer, de la Generalitat, de coordinació del Sistema Universitari Valencià.  
Per això, d'acord amb el que s'estableix en l'article 7 de la Llei 4/2007, de 9 de febrer, de la Generalitat, de coordinació del Sistema Universitari Valencià; i en l'article 10 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, a proposta de la consellera d'Innovació, Universitats, Ciència i Societat Digital, d'acord amb l'article 28.c de la Llei 5/1983, de 30 de desembre, del Consell, i amb la deliberació prèvia del Consell en reunió de data de 21 d'octubre de 2022:  
  
DECRETE  
  
Article 1. Modificació denominació  
Es modifica la denominació de «l'Institut Universitari d'Estudis de la Dona» que passa a denominar-se «Institut Universitari d'Estudis de les Dones», de la Universitat de València.  
  
Article 2. Inscripció en el Registre d'Universitats, Centres i Títols  
D'acord amb l'article 13.1 del Reial decret 1.509/2008, de 12 de setembre, pel qual es regula el Registre d'Universitats, Centres i Títols, la modificació que s'autoritza s'hi comunicarà a l'efecte de la seua inscripció.  
  
DISPOSICIÓ ADDICIONAL  
  
Única. Incidència pressupostària  
La implementació i el posterior desenvolupament d'aquest decret no tindrà cap incidència en la dotació de tots i cadascun dels capítols de despesa assignada a la Conselleria d'Innovació, Universitats, Ciència i Societat Digital, i en tot cas haurà de ser atés amb els mitjans personals i materials de la Universitat de València.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la publicació en el Diari Oficial de la Generalitat Valenciana.  
  
València, 21 d'octubre de 2022  
  
El president de la Generalitat,  
XIMO PUIG I FERRER  
  
La consellera d'Innovació, Universitats,   
Ciència i Societat Digital  
JOSEFINA BUENO ALONSO


Còpia Permalink ELI